ΑΛΛΑΓΗ ΣΤΗΝ ΠΡΟΘΕΣΜΙΑ ΕΓΓΡΑΦΩΝ ΣΤΟ ΣΔΕ Ν. ΠΡΟΠΟΝΤΙΔΑΣ

Ενημερώνουμε τους ενήλικους συμπολίτες μας ότι βάσει του Νέου Κανονισμού Λειτουργίας των Σχολείων Δεύτερης Ευκαιρίας (ΦΕΚ 4473/Β’/20-8-2025) οι εγγραφές για το σχολικό έτος 2025-2026 **θα πραγματοποιούνται μέχρι και τις 15 ΣΕΠΤΕΜΒΡΙΟΥ, και σε περίπτωση κενών θέσεων, μέχρι το τέλος Σεπτεμβρίου**. Όσες και όσοι λοιπόν ενδιαφέρεστε να εγγραφείτε στο ΣΔΕ Ν. Προποντίδας μπορείτε να έρχεστε στο σχολείο από τη Δευτέρα 1 Σεπτεμβρίου και κάθε ημέρα, απογευματινές ώρες, από τις 5μ.μ. έως και τις 8.00μ.μ. Τηλ. επικοινωνίας σχολείου 2373025734

Στο ΣΔΕ Ν. Προποντίδας τα μαθήματα είναι απογευματινά και μετά από δύο χρόνια σπουδών (Α κύκλος και Β κύκλος) οι ενήλικες εκπαιδευόμενοι, αφού ολοκληρώσουν τη φοίτησή τους επιτυχώς, λαμβάνουν Απολυτήριο ισότιμο με του Γυμνασίου. Το Σχολείο Δεύτερης Ευκαιρίας Ν. Προποντίδας είναι προσαρμοσμένο στις ανάγκες των ενηλίκων, οι εκπαιδευόμενοι δεν έχουν εξετάσεις και βαθμούς και αποφοιτούν βάσει του ενδιαφέροντος και της ανταπόκρισής που δείχνουν κατά τη διάρκεια των μαθημάτων στο σχολείο.